Paterna comença hui la instal•lació de 15 nous hidrants en el polígon de Font del Gerro
21/09/2015

# Paterna comença hui la instal•lació de 15 nous hidrants en el polígon de Font del Gerro

[![Paterna comença hui la instal•lació de 15 nous hidrants en el polígon de Font del Gerro ](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

21.09.2015

Els treballs d’implantació d’estes boques d’aigua tenen un cost de 31.935,85 euros i estan sent executats per Aigües de València

L’Ajuntament de Paterna ha començat hui la instal•lació de 15 nous hidrants en el Polígon Industrial Font del Gerro que s’uniran als 26 ja existents per a garantir el correcte abastiment d’aigua en esta zona en cas d’incendis.

Amb la creació d’estes boques d’aigua, que estaran en funcionament abans de que acabe l’any i el muntatge de la qual està sent executat per la mercantil Aigües de València per un import de 31.935,85 euros, el consistori dóna resposta a una de les reivindicacions històriques de les empreses del polígon com és l’ampliar els punts de subministrament d’aigua per a facilitar la tasca als equip de bombers i emergències i millorar la seua actuació en cas d’incendis, com l’ocorregut divendres passat.

Tal com ha acordat el consistori, Aigües de València es farà càrrec de l’obra civil, així com de la reposició de tots aquells elements de la via pública que es vegen afectats i de la senyalització viària corresponent. Igualment, la dita companyia es responsabilitzarà del manteniment i revisió d’estos sistemes i no podrà repercutir este cost, en cap cas, incrementant la tarifa de l’aigua.

La regidora de l’Àrea de Seguretat, Infraestructures i Medi Ambient, Núria Campos, ha destacat “l’enorme utilitat de disposar d’un bon nombre d’hidrants a l’hora de sufocar un incendi” i ha assegurat que “el consistori continuarà treballant per a ampliar el nombre d’estos elements, no sols en Font del Gerro sinó també en la resta del terme municipal”.